Юракыв

Юракыв (подлежащӧй) — сёрникузяын под видзан юкӧт, кӧда мыччалӧ, кин йылісь нето мый йылісь мунӧ сёрниыс, да кӧда видзӧ очакыв кин?  (киннэз? ), мый?  (мыйез? ) юасяннэз вылӧ.

Юракыв унажыксӧ овлӧ нимтан кӧртаса эманимӧн. Юракыв рольын овлӧны сэтшӧм сёрни торрез, кӧдна петӧны эманиммес туйӧ.

Юракылӧн вермас лоны и кывтэчас: тійӧ куимнанныт (мортіна нимвежлас ӧтлаын ӧтувтан лыднимкӧт), нія асьныс (мортіна нимвежлас ӧтлаын мортін вынмӧтанакӧт), айӧ вонӧкӧт, мійӧ Толиккӧт (нимтан кӧртаса эманим либо нимвежлас ӧтлаын эманимкӧт, либо нимвежласкӧт ӧтлаӧтан кӧртасын), вит велӧтчись (эманим кодя лыднимкӧт), Балты саридз (неторьясян кывтэчас).

Категория:Сёрникузя видзан юкӧттэс